**Leonarda Pušić, Miron Leko**

**Fakultet elektrotehnike i računarstva, Zagreb**

**Informacijski sustavi**

**Povelja projekta:**

**Sustav za aktivnosti unutar sportskog centra**

**Zagreb, ožujak 2024.**

# Sadržaj

[Sadržaj 2](#_Toc162706312)

[Osnovne informacije o projektu 3](#_Toc162706313)

[Naziv projekta 3](#_Toc162706314)

[Kratica projekta 3](#_Toc162706315)

[Opis projekta 3](#_Toc162706316)

[Svrha projekta 3](#_Toc162706317)

[Ciljevi projekta 4](#_Toc162706318)

[Potencijalni korisnici ili tržište 4](#_Toc162706319)

[Isporuka 4](#_Toc162706320)

[Kriteriji za uspješnost 4](#_Toc162706321)

# Osnovne informacije o projektu

## Naziv projekta

Sustav za aktivnosti unutar sportskog centra

## Kratica projekta

SAUSC

## Opis projekta

"Sustav za aktivnosti unutar sportskog centra (SAUSC)" predstavlja tehnološko rješenje dizajnirano s ciljem unaprjeđenja i digitalizacije upravljanja aktivnostima unutar sportskog centra. Trenutno, koordinacija prostora, vremena i opreme često je ograničena ručnim i papirnatim evidencijama, što može dovesti do nepotrebnih komplikacija i kašnjenja u pružanju usluga.

Sustav će biti opremljen korisničkim sučeljem koje omogućava filtriranje i pretraživanje dostupnih termina za različite sportske aktivnosti. Članovima se omogućava prilagodba i planiranje njihovih aktivnosti prema vlastitim potrebama, a uz to se optimizira iskorištavanje prostora i resursa sportskog centra.

Pored unaprjeđenja internih operacija, sustav će omogućiti poboljšanu interakciju s korisnicima. Integrirane funkcije za komunikaciju omogućit će efikasnije obavještavanje članova o promjenama rasporeda, novim programima i posebnim događanjima te će značajno smanjiti mogućnost "buke" u komunikaciji.

SAUSC će se razvijati kao web aplikacija koja će se jednostavno integrirati u postojeće poslovne procese sportskog centra. Kroz suradnju s voditeljima centra, sustav će se prilagoditi specifičnim potrebama i zahtjevima te će podupirati kako trenutne tako i buduće operativne modele.

## Svrha projekta

Glavna svrha sustava je modernizacija i unaprjeđenje upravljanja te efikasnije pružanje usluga unutar sportskog centra. Također, sustav ima za cilj transformirati tradicionalne procese rezervacija i evidencije članstva u sportskim centrima putem digitalne platforme koja omogućuje korisnicima brz pristup informacijama te upravljanje svojim aktivnostima.

Jedna od ključnih svrha SAUSC-a je osigurati poboljšano korisničko iskustvo kroz digitalizaciju procesa rezervacija i komunikacije. Kroz ovaj sustav, korisnici će imati mogućnost pregleda dostupnih termina za aktivnosti poput grupnih vježbi, sportskih treninga ili rezervacije sportskih terena u realnom vremenu, što će im omogućiti brže i efikasnije planiranje vlastitih aktivnosti unutar centra.

Kao što su korisnici sportskog centra na dobitku zbog brojnih benefita koje pruža ovaj sustav, isto tako i upravitelji centra imaju mnogo toga korisnog od njegovog razvoja.

## Ciljevi projekta

* Pružiti korisnicima mogućnost za digitalno rezerviranje termina i praćenja svojih aktivnosti unutar centra.
* Osigurati optimalno iskorištavanje svih resursa unutar sportskog centra, uključujući prostorije, opremu i ljudske resurse.
* Smanjiti gužve unutar sportskog centra te osigurati brz i učinkovit pristup relevantnim informacijama potrebnim za kontinuirano poboljšanje rada i usluga centra.
* Povećati prihode centra kroz povećanje broja korisnika i bolju organizaciju.

## Potencijalni korisnici ili tržište

Potencijalni korisnici "Sustava za aktivnosti unutar sportskog centra" uključuju vlasnike i osoblje sportskih centara koji su zainteresirani za unaprjeđenje centra, pružanje boljeg korisničkog iskustva te povećanje profitabilnosti. Osim toga, sustav je namijenjen i korisnicima sportskih centara koji žele jednostavan način upravljanja svojim sportskim aktivnostima.

## Isporuka

Kada se završi razvoj, vlasniku sportskog centra bit će predana web aplikacija spremna za upotrebu. Tim za razvoj će pružiti detaljno obrazloženje o korištenju aplikacije, zajedno s korisničkim sučeljem, kako bi vlasnik mogao maksimalno iskoristiti sve njene funkcionalnosti. Osim toga, bit će osigurano i kontinuirano održavanje sustava kako bi se osigurala stabilnost i sigurnost tijekom daljnjeg korištenja. Tim za razvoj će se brinuti za održavanje sustava i pružati nadogradnje kako bi se pratili zahtjevi i promjene u sadržaju i organizaciji sportskog centra.

## Kriteriji za uspješnost

Uspješnost projekta bit će procijenjena kroz sljedeće kriterije:

* **Funkcionalnost sustava:** Sustav će omogućiti zaposlenicima sportskog centra jednostavno kreiranje i upravljanje aktivnostima unutar centra, uključujući rezervacije, evidenciju članstva te raspored treninga i aktivnosti.
* **Sigurnost i pouzdanost:** Sustav će biti siguran i pouzdan, s ugrađenim mehanizmima za zaštitu podataka i oporavak od eventualnih poteškoća ili prekida u radu.
* **Korisničko iskustvo:** Korisnici sportskog centra će imati jednostavan pristup sustavu. Omogućeno im je brzo pronalaženje informacija, rezervacija termina te praćenje aktivnosti unutar centra.
* **Praćenje uspjeha:** Osigurana je projektna dokumentacija koja će omogućiti voditeljima sportskih centara praćenje korisnosti sustava.
* **Korisnička podrška:** Osigurana je podrška vlasnicima sportskih centara kroz kontinuirano održavanje sustava i pružanje nadogradnji, kao i pružanje stručne podrške i pomoći korisnicima u slučaju potrebe.